Il Gattopardo (film)

***Il Gattopardo*** (; ) je italijansko-francuski igrani film snimljen 1963. godine u režiji Luchina Viscontija. Predstavlja adaptaciju istoimenog romana princa Giuseppea Tomasija di Lampeduse. Radnja se događa na Siciliji za vrijeme Risorgimenta 1860. godine i prikazuje dramatične političke, ekonomske i društvene promjene koje otoku donosi Garibaldijev pohod, slom režima Kraljevina Dviju Sicilija i pripajanje ujedinjenoj Italiji. Protagonist, koga tumači američki glumac Burt Lancaster, je plemić i pripadnik tradicionalne aristokracije koja je dominirala otokom i koji promatra kako njegovu klasu istiskuje "vulgarna" pučka buržoazija čiji su se predstavnici naglo obogatili zahvaljujući ratnim zbivanjima.

*Il Gattopardo* je predstavlja jedan od najambicioznijih projekata u Viscontijevoj karijeri. Svjestan da će za ekranizaciju Lampedusinog romana trebati izuzetno visok budžet, Visconti je smatrao da naslovnu ulogu umjesto italijanskog glumca trebala glumiti međunarodna zvijezda koja bi omogućila prihod na stranim kino-tržištima. Visconti je smatrao da je za to idealan sovjetski glumac Nikolaj Čerkasov, ali je, nakon što je Čerkasov postao nedostupan zbog bolesti, američki studio 20th Century Fox inzistirao da se angažira hollywoodska zvijezda. Producenti su angažirali Lancastera protiv Viscontijeve volje; režiser se zbog toga osjetio duboko uvrijeđenim te je došlo do napetosti na setu. Međutim, Lancaster i Visconti su brzo ne samo izgladili sve međusobne nesporazume nego su postali i prijatelji do kraja života.

*Il Gattopardo* je nakon premijere ogroman hit u francuskim kino-dvoranama, a nedugo potom je Kanskom festivalu osvojio Zlatnu palmu. Iako je dio kritičara prema filmu nije bio blagonaklon prema filmu (prije svega u SAD, gdje je prikazana skraćena verzija), sa vremenom se počeo smatrati jednim od najuspješnijih ostvarenja u Viscontijevoj karijeri. Najčešće se kao razlog spominje završna 45-minutna sekvenca bala u kojoj je Visconti prikazao izuzetnu vještinu prilikom suptilnog prikaza društvenih promjena, i koja je ušla u brojne antologije.

Godine 1965. je Sergio Corbucci režirao parodiju *Il Gattoparda* pod naslovom *[[I figli del leopardo]]*.

## Uloge

* Burt Lancaster ... Don Fabrizio Corbera, princ od Saline
* Claudia Cardinale ... Angelica Sedara / Bertiana
* Alain Delon ... Tancredi Falconeri, Don Fabriziov nećak
* Paolo Stoppa ... Don Calogero Sedara, gradonačelnik Donnafugate
* Rina Morelli ... Princeza Maria Stella od Saline, Don Fabriziova supruga
* Romolo Valli ... Otac Pirrone
* Terence Hill (naveden kao Mario Girotti) ... Grof Cavriaghi
* Pierre Clémenti ... Francesco Paolo
* Lucilla Morlacchi ... Concetta
* Giuliano Gemma ... Garibaldijev general
* Ida Galli ... Carolina

* Ottavia Piccolo ... Caterina
* Carlo Valenzano ... Paolo
* Brook Fuller ... Little Prince
* Anna Maria Bottini ... Mademoiselle Dombreuil, guvernanata
* Olimpia Cavalli ... Mariannina
* Rina De Liguoro ... Princeza od Presiccea
* Ivo Garrani ... Pukovnik Pallavicino
* Leslie French ... Cavalier Chevalley
* Serge Reggiani ... Don Francisco "Ciccio" Tumeo, crkveni orguljaš, Don Fabriziov partner u lovu
* Lou Castel ... gost na primanju
* Tina Lattanzi 
* Marcella Rovena
* Maurizio Merli

## Izvori

## Vanjske veze
* 
* 
* 
* 
* 
*